હિતેશ ચાવડા (મેરાન્યૂઝ.ગાંધીનગર): મેરાન્યૂઝ દ્વારા નરેન્દ્ર મોદીના કથિત ભાષણને ચકાસતો એક સેમ્પલ સર્વે કરવામાં આવ્યો જેમાં ગુજરાતના ચાર મુખ્ય જીલ્લા અમદાવાદ, ગાંધીનગર, ખેડા અને આણંદ જીલ્લાના ચાર ગામને રેન્ડમ સેમ્પલ તરીકે લેવામાં આવ્યા જેમાં દરેક ગામમાં કાચા-માટીના મકાનમાં રહેતા લોકોની સ્થિતિ વિષે અહેવાલ તૈયાર કરવામાં આવ્યો, જે અહેવાલ સાબિત કરે છે કે પ્રધાનમંત્રી નરેન્દ્ર મોદી જ્યારે ગુજરાતના મુખ્યમંત્રી હતા ત્યારે ૨૦૧૨ના ગુજરાત વિધાનસભાની ચૂંટણી પેહલા વિવેકાનંદ યુવા વિકાસ યાત્રાની સભા દરમિયાન ભાષણ દરમિયાન બોલ્યા હતા કે,” મારે હવે ગુજરાતના ગામડામાં એક પણ કાચું ઘર ન જોઈએ, જે કાચા ઘર છે એને મારે પાકા બનવવા છે અને એટલે માટે મેં સરપંચો ને કહી દીધું છે. હમણાં તલાટી મંત્રીઓને બોલાવાયા હતા એમને પણ કહ્યું છે કે તમારા ગામની અંદર જેટલાં પણ કાચા મકાન હોય એના ફોટા પાડીને રેકોર્ડ તૈયાર કરો અને જેવી ચૂંટણી પતશે, ગુજરાતના એક એક ગામમાં ઝુપડું છે ત્યાં મકાન બનાવવાનું વચન આપું છું. એક પણ ગામ એવું નહીં હોય, એક પણ ઝુપડું એવું નહીં હોય , એક પણ કાચું ઘર નહીં હોય, પાકા મકાન બનાવવાનો મારી સરકારે નિર્ણય કર્યો છે. હજારો કરોડનો ખર્ચો થશે તો પણ હું કરવાનો છું ...”